Vores besøg hos Sophie var en rigtig god oplevelse. Sophie var meget hjælpsom med at guide os fra lufthavnen og til lejligheden (RER + METRO fungere upåklageligt) ligesom hun var fleksibel i forhold til indtjekning, vi ankom kl. 00.30. Lejligheden var som på billederne, rigtig fin, hyggelig, ren og havde fint plads til os tre voksne. Lejligheden er rigtig godt beliggende i området, med alle de fornødne bekvemmeligheder indenfor kort afstand og med metroen lige udenfor døren. Sophie var gennem hele ugen, rigtig hjælpsom og nem at komme i kontakt med. Alt i alt en super oplevelse, både Paris og lejligheden kan anbefales til alle, som ønsker en lille hyggelig base, for deres besøg i Paris.